recursal/SuperWikiNEXT-32B huggingface dataset:
Washin reitti.
**Trooppinen myrsky Washi** oli voimakas trooppinen myrsky, joka iski Filippiineille joulukuussa 2011. Se ei missään vaiheessa saavuttanut tuulen nopeuden perusteella arvioidun Saffirin-Simpsonin hurrikaaniasteikon 1. tasoa eli hirmumyrskyn voimakkuutta, mutta sen sateet aiheuttivat laajoja tulvia ja surmasivat satoja ihmisiä.

Matalapaine voimistui trooppiseksi myrskyksi 14. joulukuuta. Se iski maihin Mindanaon saarella 15. joulukuuta 15:00 UTC.

Rankkasade jatkui yli 12 tuntia ja aiheutti tulvia ja maanvyöryjä.

Sateet saivat joet tulvimaan yli äyräidensä, ja paikoin vesi nousi tunnissa yli kolme metriä. Pahiten kärsivät Cagayan de Oron ja Iliganin kaupungit Mindanaon saarella. Noin 100 000 ihmistä menetti kotinsa. Kun maaseudun eloonjääneisiin saatiin yhteys 23. joulukuuta mennessä, viranomaiset arvioivat, että ainakin tuhat ihmistä oli kuollut ja tuhat kateissa.

Lähteet
-------

1. ↑  Hurricane Season 2011: Tropical Storm Washi (Western North Pacific Ocean) (Arkistoitu – Internet Archive) NASA
2. ↑  Filippiinien myrskyn uhreina yli 1 400 kuollutta tai kadonnutta[vanhentunut linkki] Helsingin Sanomat 18.12.2011
3. ↑  Flash Floods Kill More Than 650 In Philippines Sky News
4. ↑  Kuolleita tuhat, yhtä monta kateissa Filippiineillä[vanhentunut linkki] Helsingin Sanomat 23.12.2011
Nintendo Wi-Fi Connectionin logo
**Nintendo Wi-Fi Connection** oli Nintendon kehittämä ja ylläpitämä verkkopalvelu, jonka avulla pystyi pelaaman ilmaiseksi Nintendo DS:n ja Wiin pelejä Internetin kautta. Kummatkin pelilaitteista voitiin yhdistää palveluun Wi-Fi:n kautta, mutta Wiillä voitiin ottaa yhteys myös Ethernetin kautta. 

Palvelu julkaistiin 14. marraskuuta 2005 pelien *Mario Kart DS*:n ja *Tony Hawk's American Sk8teland* julkaisun yhteydessä. Palvelu suljettiin 20. toukokuuta 2014.

Historia
--------

Palvelu julkaistiin Pohjois-Amerikassa 14. marraskuuta 2005 *Mario Kart DS*:n ja *Tony Hawk's American Sk8land*in julkaisun yhteydessä; Australiassa 17. marraskuuta 2005 *Mario Kart DS*:n julkaisun yhteydessä; Isossa-Britanniassa 18. marraskuuta 2005 *Tony Hawk's American Sk8land*in julkaisun yhteydessä; Euroopassa 21. marraskuuta 2005 *Mario Kart DS*:n ja *Tony Hawk's American Sk8land*in julkaisun yhteydessä; ja Japanissa 23. marraskuuta 2005 *Animal Crossing: Wild World*in julkaisun yhteydessä. Nintendon mukaan 28. elokuuta 2006 mennessä yli 2 miljoonaa eri käyttäjää on ottanut yli 70 miljoonaa kertaa yhteyttä palveluun.

Sulkeminen toukokuussa 2014 koski vain Wi-Fi Connection -moninpelitoimintoja, Mutta Maaliskuussa 2017 Nintendo ilmoitti että Nintendo DSI Shop lopetetaan. Wii Shop Channel pelikauppa toimii edelleen, samoin kuin muut Wi-Fi-yhteyttä käyttävät sovellukset (kuten Internet Channel ja YouTube). Sulkeminen ei myöskään koske Wii U:n moninpelitoimintoja.

Nintendo Wi-Fi -pelit
---------------------

* Mario Kart DS
* Animal Crossing: Wild World
* Tony Hawk's American Sk8land
* Bleach DS: Souten ni Kakeru Unmei (Japani)
* LostMagic
* Tenchu: Dark Shadows
* Metroid Prime: Hunters
* Tetris DS
* Castlevania: Portrait of Ruin
* Contact
* Mario vs. Donkey Kong 2: March of the Minis
* Star Fox Command
* DS Air
* Diddy Kong Racing DS
* 42 All-Time Classics
* Mario Strikers: Charged Football
* Worms: Open Warfare 2
* Pokémon Diamond ja Pearl
* Pokemon Platinum
* The Legend of Zelda: Phantom Hourglass
* Mario Kart Wii
* Super Smash Bros. Brawl
* Grand Theft Auto: Chinatown Wars
* Guitar Hero III: Legends of Rock
* Guitar Hero: Aerosmith
* Guitar Hero World Tour
* Fire Emblem Shadow Dragon
* Call of Duty: World at War
* Animal Crossing: City Folk
* Wii Music
* Wii Chess
* Pokemon Battle Revolution
* DragonBall Z - Budokai Tenkaichi 3
* Geometry Wars: Galaxies
* Endless Ocean
* Trauma Center: New Blood
* Walk With Me!
* Pokémon Ranger: Shadows of Almia
* Pokémon Mystery Dungeon: Explorers of Darkness
* Pokémon Mystery Dungeon: Explorers of Time
* Sonic Riders: Zero Gravity
* Sonic and the Black Knight

Pokemon white 2

Lähteet
-------

1. ↑  AT 2 MILLION STRONG, NINTENDO'S WIRELESS GAMING COMMUNITY GROWS LARGER THAN 15 U.S. STATES (Arkistoitu – Internet Archive) press.nintendo.com (englanniksi)

Aiheesta muualla
----------------

* Nintendo Wi-Fi Connection (Arkistoitu – Internet Archive), viralliset englanninkieliset sivut. (englanniksi)
* PDF-ohjekirja palvelusta (Arkistoitu – Internet Archive) (englanniksi)
* Nintendo Wi-Fi Connection, opas Nintendo Suomen kotisivuilla.
*Tämä artikkeli käsittelee taiteilijaa. Taidehistorioitsijasta kertoo artikkeli Leena Elina Valkeapää.*
Leena Valkeapään teos *Jäähuntu*, 1999 on Turussa.
**Leena Marja Valkeapää** (o.s. **Ikonen**, s. 1964 Mynämäki) on suomalainen kuvanveistäjä, ympäristötaiteilija ja taiteen tohtori. Valkeapää on opiskellut Limingan taidekoulussa ja Turun piirustuskoulussa, josta hän valmistui kuvanveistäjäksi vuonna 1991. Hän jatkoi taidekasvatuksen opintoja Taideteollisessa korkeakoulussa, josta valmistui vuonna 2004 taiteen maisteriksi.

Valkeapää väitteli taiteen tohtoriksi vuonna 2011 Aalto-yliopiston taideteollisessa korkeakoulussa. Hänen väitöskirjansa *Luonnossa: Vuoropuhelua Nils-Aslak Valkeapään tuotannon kanssa* *(In Nature, a dialogue with the works of Nils-Aslak Valkeapää)* käsittelee porosaamelaista elämäntäpaa ja kulttuuria Nils-Aslak Valkeapään runojen, ruotsinsaamelaisen poromiehen ja kirjailijan Johan Turin tekstien ja suomalaisen poromies Oula A. Valkeapään viestien avulla tutkittuna. Kaikki kolme miestä ovat saamelaisia. Oula A. Valkeapää on Leena Valkeapään puoliso ja Nils-Aslak Valkeapään sisarenpoika.

Leena Valkeapää on opettanut muun muassa kuvanveistoa, ympäristötaidetta ja ympäristökasvatusta eri oppilaitoksissa vuosina 1991–2010. Hän on osallistunut yhteis- ja ryhmänäyttelyihin ja pitänyt yksityisnäyttelyitä pääosin Suomessa. Hänen tunnetuin ympäristötaideteoksensa on haponkestävistä teräskonstruktioista tehty *Jäähuntu* (1999) Turun Tuomaansillan viereisessä kallioleikkauksessa.

Teokset
-------

* Valkeapää, Leena: *Luonnossa: Vuoropuhelua Nils-Aslak Valkeapään tuotannon kanssa*. Aalto-yliopiston julkaisusarja. Väitöskirjat, 3/2011. Helsinki: Maahenki, 2011. ISBN 978-952-5870-54-1.

Lähteet
-------

1. ↑  Leena Valkeapää taiteilijamatrikkelissa
2. 1 2 3 4  Valkeapää, Leena: Leeva Valkeapään CV  18.4.2012. Leena Valkeapää. Viitattu 8.12.2015.
3. 1 2 3 4  Leena Valkeapään väitös tarkastelee porosaamelaista elämäntapaa ja kulttuuria  25.10.2011. Aalto-yliopisto. Viitattu 8.12.2015.
4. 1 2  Nykänen, Tapio: Tuulen muassa hölkkäävät tuuliturvat  20.2.2013. Yle. Viitattu 7.12.2015.
5. ↑  Leena Ikonen: Jäähuntu Turun museokeskus. Viitattu 6.12.2015.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Suomi (KANTO)

 |
|  |
| Muut | 
* IdRef

 |

 |
**Wilfried Sauerland** (s. 29. helmikuuta 1940 Wuppertal) on saksalainen nyrkkeilypromoottori ja -manageri. Hänen nimeään kantava berliiniläinen nyrkkeilytalli on nykyisin eräs maailman menestyksekkäimmistä.

Ensimmäisen nyrkkeilytapahtuman Sauerland järjesti vuonna 1978 Sambiassa ja pari vuotta myöhemmin Saksassa, missä hän sai talliinsa kovan luokan nyrkkeilijöitä kuten John Mugabi, Rene Weller ja Graciano Rocchigiani. 1990-luvulla Sauerland oli luomassa voimakasta nyrkkeilybuumia Saksassa, kun hänen ottelijansa Henry Maske nousi raskaassa keskisarjassa maailmanmestariksi. 2000-luvulla Sauerlandin talliin kuuluneita menestyneitä nyrkkeilijöitä ovat mm. Aleksandr Povetkin, Sven Ottke, Arthur Abraham, Mikkel Kessler, Markus Beyer, Nikolai Valujev, Marco Huck ja Sebastian Sylvester.

Sauerlandilla on sopimus saksalaisen ARD-televisioyhtiön kanssa ottelutapahtumien televisioinnista. 
Vuonna 2009 Sauerland nimettiin nyrkkeilyn hall of fameen.

Sauerland-tallin nykyiset nyrkkeilijät
--------------------------------------

* Aleksandr Povetkin
* Cengiz Koc
* Francesco Pianeta
* Jens Krull
* Nikolai Valujev
* Oleg Platov
* René Dettweiler
* Robert Helenius
* Alexander Frenkel
* Marco Huck
* Yoan Pablo Hernandez
* Artur Hein
* Dustin Dirks
* Karo Murat
* Arthur Abraham
* Jürgen Doberstein
* Mikkel Kessler
* Dominik Britsch
* Marcos Nader
* Sebastian Sylvester
* Thomas Troelenberg
* Koko Murat
* Nick Klappert
* Cecilia Braekhus

Valmentajat
-----------

* Ulli Wegner
* Georg Bramowski
* Karsten Röwer

Lähteet
-------

### Viitteet

1. 1 2 3
2. ↑   (Arkistoitu – Internet Archive)

Aiheesta muualla
----------------

* Sauerland Eventin virallinen sivu
**Otto Henrik Wallin** (6. marraskuuta 1891 Laitila – 19. elokuuta 1950 Turku) oli suomalainen yrittäjä ja yritysjohtaja, joka sai kauppaneuvoksen arvonimen.

Wallinin vanhemmat olivat metsätyönjohtaja Henrik Wallin ja Gustava Rosengren ja puoliso vuodesta 1926 Ingrid Irene Stenberg, sittemmin Aapola. Wallin kävi viisi luokkaa Uudenkaupungin yhteislyseota 1904–1909 ja suoritti Suomen Liikemiesten Kauppaopiston päästötutkintonnon 1912. Hän oli Friedrich Loeckin puutavaraliikkeen palveluksessa Kielissä 1912–1913, toiminimi Lindén & Wallinin palveluksessa Raumalla ja Uudessakaupungissa 1913–1914, elintarviketahdas Maggi GmbH:n suomen ja ruotsin kielen kirjeenvaihtaja Berliinissä 1914–1917, Baltic Separator GmbH:n kirjeenvaihtaja 1917–1918, Suomen Berliinin lähetystön kaupallinen virkailija ja kamreeri 1918–1919, Keskuskauppakamarin stipendiaatti Lontoossa 1919, Suomen Lontoon lähetystön kaupallisen osaston virkamies ja kamreeri 1919–1920, Pohjoismaiden tuonti Oy:n ja Pohjoismaiden Puutavara Oy:n edustaja Lontoossa 1920–1922, puutavaran viejä Turussa 1923–1925 ja Oy Turun Autohalli Ab:n toimitusjohtaja ja osakas vuodesta 1925. Hänellä oli myös useita luottamustehtäviä. Sotilasarvoltaan Wallin oli reservin kapteeni. Hän sai kauppaneuvoksen arvonimen 1948.

Lähteet
-------

1. 1 2  Otto Wallin *Biografiasampo*. Viitattu 28.8.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Biografiasampo

 |

 |
**Carmen** on vuonna 1915 ensi-iltansa saanut Raoul Walshin ohjaama ja käsikirjoittama yhdysvaltalainen mykkä draamaelokuva, jonka nimiroolissa on Theda Bara. Fox Film Corporation toimi elokuvan tuotanto- ja levittäjäyhtiönä.

*Carmen* perustuu Prosper Mériméen pienoisromaaniin *Carmen*, joka oli ilmestynyt vuonna 1845. Elokuva kuvattiin Foxin studioilla New Jerseyn Fort Leessä. *Carmen* sai Yhdysvaltain ensi-iltansa 31. lokakuuta vuonna 1915 New Yorkissa, ja maanlaajuiseen teatterilevitykseen elokuva pääsi 1. marraskuuta 1915. *Carmen* oli ilmestymisvuonnaan suuri yleisömenestys. *Carmen* ja aiemmin samana vuonna ilmestynyt *A Fool There Was* tekivät Barasta supertähden. *Carmen* on nykyisin listattu kadonneeksi elokuvaksi.

*Carmenin* ensi-iltapäivänä sai samanniminen elokuva myös ensi-iltansa. Cecil B. DeMillen ohjaaman *Carmenin* pääosassa on Geraldine Farrar Carmenin roolissa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Carmen* kertoo vapaasta ja ylpeästä mustalaisnaisesta Carmenista (Theda Bara), johon espanjalainen Don José -niminen sotilas (Einar Linden) tulisesti rakastuu. Kuitenkaan tämän villin naisen tunteita ei voi kahlita. Don José jättää entisen elämänsä ja morsiamensa Michaelan (Elsie MacLeod) taakseen Carmenin tähden, mutta Carmenin vie toreadori Escamillo (Carl Harbaugh), jonka rakastajattareksi hän päätyy. Carmenin tunteettomuus Don Joséa kohtaan syöksee intohimojen sekoittaman miehen epätoivoiseen tekoon.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Theda Bara  | … |  Carmen
  |
|  Einar Linden  | … |  Don José
  |
|  Carl Harbaugh  | … |  Escamillo
  |
|  James A. Marcus  | … |  Dancaire
  |
|  Emil De Varney  | … |  kapteeni Morales
  |
|  Elsie MacLeod  | … |  Michaela
  |
|  Fay Tunis  | … |  Carlotta
  |

Lähteet
-------

1. 1 2 3 4 5 6  Carmen *silentera.com*. Silentera.com. Viitattu 15.5.2014. (englanniksi)
2. 1 2 3 4  CARMEN (1915) *tcm.com*. TCM.com. Viitattu 15.5.2014. (englanniksi)

Aiheesta muualla
----------------

* *Carmen* Internet Movie Databasessa. (englanniksi)
* *Carmen* AllMoviessa. (englanniksi)
* *Carmen* Silent era -sivustolla (englanniksi)
* *Carmen* TCM Movie Databasessa (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Carmen (vuoden 1915 Raoul Walshin elokuva)**.
**Osmo "Omppu" Antero Omenamäki** (s. 15. helmikuuta 1940 Helsinki) on suomalainen graafikko, joka on tunnetaan suunnittelemistaan postikorteista ja postimerkeistä. Omenamäki toimi mainospiirtäjänä eri toimistoissa 1960-luvun alusta noin 14 vuoden ajan, ja vuodesta 1974 lähtien hänellä on ollut oma toimisto Ateljee Omppu.

Omenamäki suoritti ABC-piirustuskoulun vuosina 1954–1955 ja valmistui Taideteollisen keskuskoulun koristemaalauslinjalta 1959. Lisäksi hän on käynyt Mainosgraafikkojen koulun 1962–1964. Hän on työskennellyt muun muassa Sokoksen tavaratalossa Helsingissä sekä Mainosyhtymässä.

Vuonna 1991 Omenamäen suunnittelema postimerkki valittiin Suomen kauneimmaksi postimerkiksi. Omenamäki on piirtänyt kaikkiaan noin 1 500 postikorttia. Hänen tuotantonsa keräilijöillä on vuonna 1995 perustettu Omppu-kerho.

Osmo Omenamäen vanhemmat olivat suutari Anton Villiami Omenamäki ja liikkeenharjoittaja Aina Ripatti. Hänen puolisonsa oli offsetasemoija Sirkka Amanda Häkkinen (1941–2008). Heillä on yksi lapsi.

Lähteet
-------

* Taskinen, Rita (toim.): *Suomalainen Design : Kuka kukin on – Design from Finland: Who’s Who in Finnish Design.* Karprint 1992. ISBN 952-9748-04-3
* Omppu-kerho.[vanhentunut linkki]
* Postimuseo. (Arkistoitu – Internet Archive)

### Viitteet

1. 1 2 3  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 645. Helsinki: Otava, 2014. ISBN 978-951-1-28228-0.
2. 1 2   Taskinen 1992, s. 246.
3. ↑  Postimuseo.
4. ↑  Omppu-kerho[vanhentunut linkki]
**Germanus Auxerrelainen** (ransk. *Germain d'Auxerre*) (n. 380 – 31. heinäkuuta 448) oli Auxerren piispa.

Germanus syntyi Auxerressa varakkaaseen perheeseen ja opiskeli Roomassa kaunopuheisuutta ja siviilioikeutta. Gallia kuului tuolloin Rooman valtakuntaan. Opintojensa jälkeen Germanus toimi prefektinä tuomioistuimessa menestyksekkäästi. Hänen kykynsä huomattiin, ja hän pääsi läheisiin tekemisiin keisarillisen hovin kanssa. Hän myös meni naimisiin keisarillisissa piireissä erittäin arvostetun naisen kanssa. Keisari lähetti hänet takaisin Galliaan ja nimitti hänet yhdeksi kuudesta herttuasta, joille uskottiin gallialaisten maakuntien hallinto.

Germanus asettui asumaan Auxerreen. Hän joutui kuitenkin kahnaukseen Auxerren piispan Pyhän Amatorin kanssa, joka syytti häntä epäjumalan palvomisesta. Amator pelkäsi henkensä puolesta, ja lopulta hän päätti nimittää Germanuksen diakoniksi. Tämä sai aikaan muutoksen Germanuksessa, ja hän koki tapahtuneen jumalan tahtona. Amator kuoli vähän tämän jälkeen ja Germanus vihittiin Auxerren piispaksi 7. heinäkuuta 418.

Piispana hän perusti Saint-Cosmen ja Saint-Damienin luostarin Auxerren kautta virtaavan Yonnen vastarannalle, ja mihin hän vetäytyi viettämään vapaa-aikoinaan. Vuonna 429 Britannian piispat lähettivät mantereelle avunpyynnön, että saisivat apua saaren uskoa turmelevan harhaopin pelagialaisuuden leviämisen estämiseksi. Tehtävään lähetettiin Germanus ja Troyesin piispa Pyhä Loup. Matkallaan Britanniaan he kohtaavat Nanterressa pienen tytön, Genevièven, josta tuli myöhemmin Pariisin suojelupyhimys. Hän teki Britanniaan vielä toisen matkan vuonna 447 jolloin hänen mukanaan oli Trèvesin piispa Pyhä Sévère.

Palattuaan toiselta Britannian matkaltaan Germanus kulki Armorikan kautta, rukoillakseen kapinassa olleiden armorikalaisten puolesta. Hän matkusti Rooman valtakunnan pääkaupunkiin Ravennaan pyytääkseen armoa armorikalaisille. Hänen pyytämänsä armahdus myönnettiin. Hän kuitenkin kuoli ollessaan Ravennassa 31. heinäkuuta 448.

Pyhän Germanus Auxerrelaisen luostari
Germanuksen ruumis tuotiin takaisin Auxerreen, ja hänet haudattiin pieneen Pyhän Mauriksen oratorioon. Myöhemmin oratorio korvattiin suurella kirkolla, josta tuli kuuluisa benediktiiniläisluostari nimeltään Pyhän Germanus Auxerrelaisen luostari.

Lähteet
-------

1. 1 2 3 4 5  St. Germain MacErlean, Andrew. "St. Germain." The Catholic Encyclopedia. Vol. 6. New York: Robert Appleton Company, 1909. Viitattu 8.1.2022. (englanniksi)

Aiheesta muualla
----------------

* Kuvia tai muita tiedostoja aiheesta **Germanus Auxerrelainen** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
Curral das Freirasin kylä laakson pohjalla
**Curral das Freiras** (suom. *Nunnien laakso*) on kylä Câmara de Lobosin kunnassa Portugalille kuuluvalla Madeiran saarella. Kylän asukasluku oli vuonna 2001 noin 1 600. Se sijaitsee vuorten ympäröimässä laaksossa ja oli hyvin vaikeapääsyinen ennen tieyhteyden saamista 1960-luvulla.

Johtuen laaksoon pääsyn vaikeudesta sitä aluksi asuttivatkin paimenet ja orjat, joko orjuudesta vapautetut tai siitä karanneet. Eristyksissä asuneet ihmiset rakensivat itselleen majoja ja muodostivat kyläyhteisön. 1400-luvun lopulla kylän asema virallistettiin ja se sai pian uusia pysyviä asukkaita. Portugalilainen siirtomaaisäntä João Gonçalves Zarco luovutti vuonna 1462 maan viljeltäväksi uudisasukkaille João Ferreiralle ja hänen vaimolleen Branca Diasille. Maat lahjoitettiin edelleen heidän lapsenlapselleen vuonna 1474. Vuonna 1480 maat osti Zarcon poika João Gonçalves da Câmara, joka antoi ne edelleen tyttärilleen jotka olivat päättäneet ryhtyä nunniksi. Kylä tunnettiin varhain nimellä *Curral da Serra*, vaihtuen sittemmin nykyiseen. Ajankohdasta on kaksi eri näkemystä, ensimmäisen mukaan uusi nimi tuli käyttöön maiden siirryttyä nunnien omistukseen 1492–1497, toisen mukaan 1566, jolloin laakso toimi turvapaikkana Funchaliin hyökänneiltä ranskalaisilta merirosvoilta.

Nykyään kylä on hyvin suosittu matkailijoiden keskuudessa maisemiensa ja vaellusreittien ansiosta. Liikenneyhteydet ovat kohentuneet huomattavasti uuden entistä pidemmän tietunnelin myötä. Kylään on päivittäin useita linja-autovuoroja saaren pääkaupungista Funchalista. Ensimmäinen tieyhteys valmistui 1960-luvun alussa, sitä ennen kylään pääsi ainoastaan jalan kuljettavaa polkua. Uusi 2 404 metriä pitkä tietunneli valmistui 2000-luvun alussa, jolloin vanha ja erittäin mutkainen tieyhteys hylättiin. Uuden tunnelin louhintatöissä vuonna 2003 sai surmansa neljä tunnelinrakentajaa, joilla ei ollut pätevyyttä räjähdysaineiden käsittelyyn. Ensimmäinen televisio kylään saatiin vuonna 1986.

Lähteet
-------

1. ↑  Pentti Korpela: *Madeira patikoitsijan paratiisi*. Tammi, 2010. ISBN 978-951-31-4956-7.

Aiheesta muualla
----------------

* Kuvia tai muita tiedostoja aiheesta **Curral das Freiras** Wikimedia Commonsissa
**Torin kirkko** eli Viron sotilaiden muistokirkko on Viron Torissa, Pärnun maakunnassa sijaitseva alun perin vuosina 1852-1854 rakennettu evankelis-luterilainen kirkko. Tänä päivänä kirkko on EELK:n Pärnun seurakunnan kirkko ja vuodesta 2011 Viron Sotilaiden Muistokirkko.

Historia
--------

Pyhän Yrjön ratsastajapatsas kirkon välittömässä läheisyydessä.
Alun perin kirkko rakennettiin Viron evankelis-luterilaisen kirkon käyttöön vuonna 1854. Kirkko tuhoutui Toisen maailmansodan loppuvaiheessa syksyllä 1944 saksalaisten perääntyessä puna-armeijan painostamana Virosta etelään. Tällöin saksalaisjoukot polttivat kirkon maan tasalle.

Kirkko oli neuvostovallan ajan raunioina puiden kasvaessa kirkkosalin paikalla. Neuvostovalta ei vallassaollessaan hyväksynyt kirkon jälleenrakentamista. Kirkon rauniot toimivan tällöin mm. ampumarata-alueena.

Tilanteessa tuli muutos Viron uuden itsenäistymisen aikana 1980-luvun lopulla. Alueelle perustettiin paikallinen Muinamuistoyhdistys, joka otti tehtäväkseen raunioituneen kirkon jälleenrakennuksen. Kirkko sai näin korjatut seinät, katon ja lattian vuoteen 1994 mennessä. Kirkon alttari koostuu kolmesta, eri puolilta Viroa tuodusta myllynkivestä. Leipäviljaa jauhaneet kivet symbolisoivat virolaisten kohtaloa ja kärsimyksiä, kulkua historian rattaiden, kuten myllynkivien, välistä.

Kirkon alttari kuvattuna vuonna 2013.
Kirkon välittömään läheisyyteen pystytettiin Pyhän Yrjön ratsastajapatsas vuonna 2003 symboloimaan Viron vapaussodan voittoja ja vuoden 1991 uudelleenitsenäistymistä.

Kirkko on ollut paikallisen Torin Pyhän Yrjön seurakunnan käytössä vuodesta 1994. Vuonna 2011 kirkko vihittiin virolaisten sotilaiden muistomerkiksi, jota kirkossa symboloivat Viron itsenäisyyden taistelijoiden muistolaatat. Huhtikuussa 2009 paljastettiin kirkossa Viron vapaussodassa kaatuneiden suomalaisten muistolaatta, jossa on teksti suomeksi ja viroksi *"Viro kiittää ja muistaa vapaussodan sankareita 1918–1920"*, sekä 163 surmansa saaneen nimet.

Torin kirkko on nykyään Virossa monen kansallisen juhlatapahtuman keskeisenä osana. Sieltä lähtee vuosittain matkaan elävä tuli kaikkialle Viroon Yrjön päivänä ja kesäkuisena Voitonpyhänä. Viron poliisit ja upseerit vannovat kirkossa valmistuessaan ammattivalansa.

Lähteet
-------

1. 1 2  ​Viron Sotilaiden Muistokirkko Torissa Visit Estonia. Viitattu 27.3.2020.
2. 1 2 3 4 5  Eero Hankala: ​Sotilaiden muistokirkko Torissa Visit Estonia. Viitattu 27.3.2020.
3. ↑  Hankala, Eero: Virossa muistettiin suomalaisia vapaaehtoisia.  *Vapaussoturi*, Toukokuu 2009, nro 3, s. 43-44.
**Trevor Doyle** (s. 1. tammikuuta 1974 Ottawa, Ontario, Kanada) on uransa päättänyt kanadalainen jääkiekkoilija, pelipaikaltaan puolustaja, joka pelasi Pohjois-Amerikassa AHL- ja IHL-liigoissa sekä Euroopassa Saksassa, Suomessa ja Englannissa. Doyle tunnettiin urallaan kovaotteisena pelaajana.

Doyle on Florida Panthersin 7. kierroksen varaus vuodelta 1993 mutta useiden muiden myöhäisten kierrosten varausten tavoin ei koskaan pelannut otteluakaan NHL:ssa. Kaudella 1991–1992 Doyle aloitti OHL-liigan Kingstonissa, jossa pelasi kolme kautta. Kolmen kauden aikana Doyle teki kolme maalia ja antoi 21 maaliin johtanutta syöttöä. Jäähyllä Doyle istui peräti 415 minuuttia. CHL-uran jälkeen Doyle teki sopimuksen IHL-liigan Cincinnatiin ja siirtyi sieltä seuraavaksi vuodeksi AHL-joukkue Carolina Monarchsiin jossa pelasi kaksi kautta. Jälkimmäisellä kaudella Doyle teki yhden kauden piste-ennätyksensä 3+10 ja merkkauti itselleen myös ennätykselliset 288 jäähyminuuttia. Kauden aikana Doyle oli mukana 26 tappelussa.

Kauden 1997–1998 aluksi Doyle oli mukana Florida Panthersin harjoitusleirillä, mutta ei onnistunut raivaamaan tietään NHL-joukkueen kokoonpanoon vaan pelasi kauden IHL:n Fort Wayne Kometsissa.
Kauden 1998–1999 Doyle aloitti Calgary Flamesin farmijoukkue Saint John Flamesissa, mutta siirtyi kahden pelatun ottelun jälkeen IHL-liigan Michigan K-Wingsin riveihin. Siellä Doyle pelasi 4 ottelua, kunnes liittyi joulukuussa SM-liigajoukkue HIFK:n riveihin. Tärkeä syy Doylen hankkimiseen oli EHL-ottelu Frankfurt Lionsia vastaan. Joukkueiden ensimmäinen kohtaaminen Helsingissä aiemmin syksyllä meni todella fyysiseksi ja toiseen osaotteluun HIFK halusi rosteriinsa "poliisin". Doylen läsnäolo rauhoitti kummasti Frankfurtin kanadalaispelaajien tappeluhaluja. HIFK:n riveissä Doyle esiintyi EHL-matsin lisäksi kolmessa liigaottelussa, joissa ei kirjauttanut aikakirjoihin tehopisteitä, mutta sen sijaan 31 jäähyminuuttia, sisältäen tappelun paikallisvastustaja Jokereiden Jani Ritaa vastaan. Helsingistä Doylen matka jatkui Saksaan DEL-liigan Berlin Capitalsin riveihin. Saksassa Doyle pelasi 17 ottelua tehoin 1+5 eikä tapellut kertaakaan.

Kauden 1999–2000 aluksi osallistui Vancouver Canucksin harjoitusleirille, mutta pelasi kauden AHL:ssa farmijoukkue Syracuse Crunchin riveissä. AHL-kauden saldoksi jäi kahdeksan tehopistettä ja 21 tappelua 77 ottelussa. Seuraavalle kaudelle palkanmaksaja löytyi Britannian pääsarjasta. Doyle pelasi Ayr Scottish Eaglesin riveissä 42 ottelua joissa teki tehot 3+7 ja istui 207 jäähyminuuttia. Hanskat lensivät kädestä kahdeksan kertaa. Kausi jäi käytännössä Doylen uran viimeiseksi. Seuraavalla kaudella hän kävi pelaamassa yhden ottelun British National Leaguen Dundee Starsissa ja kaudella 2002–2003 vielä kaksi ottelua Quebecin puoliammattilaissarja QSPHL:n Lavalissa.

Lähteet
-------

1. ↑   (Arkistoitu – Internet Archive) (englanniksi)
2. ↑  HIFK hankki Trevor Doylen *hs.fi*.  2.12.1998. Viitattu 7.5.2018.
3. ↑   (Arkistoitu – Internet Archive)

* Trevor Doyle The Internet Hockey Databasessa (englanniksi)
* Trevor Doyle *Elite Prospects*. Everysport Media Group AB.  (englanniksi)
**Persian porttien taistelu** käytiin vuoden 330 eaa. tammikuussa. Aleksanteri Suuri hyökkäsi Persian valtakunnan sisäosiin voitettuaan Persian kuninkaan Dareios III:n Gaugamelan taistelussa. Aleksanteri jakoi joukkonsa kahteen osaan. Parmenion sai johdettavakseen suurimman osan armeijasta jonka piti kiertää Zagros-vuoret turvallisempaa eteläistä reittiä pitkin. Aleksanteri itse otti valikoidun joukon sotilaita joiden tarkoitus oli ylittää Zagros päätietä pitkin, joka johti niin sanotun Persian porttien solan kautta. Aleksanterin joukkoon kuuluivat Arrianoksen mukaan makedonialainen jalkaväki, toveriratsuväki, kevyt ratsuväki, agrianit ja jousimiehet.

Persiksen maakunnan satraappi Ariobarzanes piti kuitenkin solan ja aikoi estää makedonialaisten pääsyn sen läpi. Arrianoksen mukaan persialaisilla oli 40 000 jalkaväkeä ja 700 ratsuväkeä. Ariobarzanes oli antanut rakentaa muurin solan läpi.

Taistelu
--------

Aleksanteri aloitti tekemällä hyökkäyksen joka kuitenkin epäonnistui. Pian makedonialaiset kuitenkin löysivät polun joka johti solan ohi. Muun muassa Arrianos kertoo tarinan persialaisesta vangista joka kertoi makedonialaisille polusta. Tarina muistuttaa hyvin paljon Herodotoksen vastaavaa kertomusta kreikkalaisesta joka kertoi Thermopylain solan ohi johtaneesta polusta Kserkses I:lle Thermopylain taistelun aikana.

Aleksanteri jätti Krateroksen leiriin ja lähti yöllä itse kiertämään persialaisten selustaan pienemmän joukon kanssa. Aleksanterin joukkoon kuului hypaspistit, Perdikkaan jalkaväkiosasto, kevyiten aseistetut jousimiehet, agrianit, toveriratsuväen kuninkaallinen osasto ja vielä yksi ratsuväkiosasto. Kierrettyään vihollisen asemien ohi Aleksanteri hyökkäsi aamun sarastaessa persialaisten leirin kimppuun samalla kun Krateros teki hyökkäyksen persialaisten muuria vastaan. Persialaiset eivät alkaneet taisteluun vaan pakenivat vuoristoon. Ariobarzanes pääsi myös pakenemaan muutaman miehen kanssa. 

Taistelun jälkeen Aleksanterin joukot valtasivat Persepoliin ja Pasargadain.

Lähteet
-------

* Livius.org The end of Persia (Arkistoitu – Internet Archive) (englanniksi)
* Livius.org Persian gate (Yasuj) (Arkistoitu – Internet Archive) (englanniksi)

### Viitteet

1. 1 2  Arrianos 3.18
Vihkivettä saa hanasta dublinilaisen Pyhän Teresan kirkon luota.
**Vihkivesi** on eräissä kristillisissä kirkoissa esillä oleva siunattu vesi, jota voidaan käyttää esimerkiksi kasteessa tai ristinmerkkiä tehtäessä.

Vihkivesi eri kirkkokunnissa
----------------------------

Katolisen kirkon opetuksen mukaan vihkivesi on sakramentaali eli sakramenttia muistuttava pyhä merkki. Katolisten kirkkojen sisääntulojen lähellä säilytetään vihkivettä, jotta kirkkoon tulijat voisivat kastaa siihen sormensa ja sitten tehdä ristinmerkin. Sitä myös vihmotaan seurakunnan päälle messun alussa asperges-riitissä. Katolinen vihkiveden siunaaminen on eräänlainen eksorkismi.

Vihkivettä siunataan ja vihmotaan myös anglikaanisessa kirkossa. Muissa protestanttisissa kirkoissa veden siunaaminen ei ole tavallista, eikä kasteveteenkään liitetä yleensä mystiikkaa. Ruotsin kirkossa on viime vuosina useissa kirkoissa kirkon kastemaljassa kaste- tai vihkivettä muistuttamassa kävijää hänen kasteestaan. Joissakin kirkoissa on kirkon ulko-oven vierellä, kirkkosalissa erityinen kaste- tai vihkivesimalja. Tällaisissa maljoissa tai kastemaljassa olevaa jota kirkossa kävijät voivat käyttää ristinmerkkiä tehdessään joko kirkkoon tultuaan, sieltä lähtiessään.

Ortodoksisessa kirkossa ja katolisuuden itäisessä riituksessa pyhitettyä vettä käytetään usein eksorkismissa ja siunaamisessa. Myös esineitä voidaan siunata pyhitetyllä vedellä. Ortodoksisessa kirkossa on kaksi vedenpyhitysseremoniaa: pieni ja suuri vedenpyhitys.

Monissa kirkkokunnissa uskotaan, että tiettyjen pyhien lähteiden tai pyhiinvaelluskohteiden vesi on pyhää, mutta kyseessä ei kuitenkaan ole varsinainen vihkivesi, koska sitä ei ole siunattu.

Jo Apostolisten konstituutioiden kahdeksannessa kirjassa on rukous vihkiveden ja öljyn pyhittämistä varten.

Vihkivesi populaarikulttuurissa
-------------------------------

Kansanperinteen mukaan vihkivedellä on taikavoimia; legendoissa sillä voidaan karkottaa vampyyreja tai ihmissusia. Myös populaarikulttuurissa annetaan usein ymmärtää, että vihkivedessä on yliluonnollisia voimia. Roolipeleissä se voi olla ase demoneita vastaan. Hellboy käyttää elokuvassa luoteja, joissa on vihkivettä. *Buffy, vampyyrintappajassa* on käytetty vihkivesikranaatteja.

Katso myös
----------

* Siunaus#Veden siunaaminen
* Elävä vesi

Lähteet
-------

* KESKIAIKAINEN MESSU *.uiah.fi*.  Arkistoitu 11.8.2007. Viitattu 12.8.2007.

### Viitteet

1. ↑  *vihkivesi.* *Kielitoimiston sanakirja*. Helsinki: Kotimaisten kielten keskus, 2022.
2. ↑  Katolisen kirkon katekismus, 1667 § (englanniksi)
3. ↑  Katso myös *Vantaan Lauri* 21/2006: Toni Eino Petterin juhla (Arkistoitu – Internet Archive)
4. ↑  Sven-Erik Brodd & Gunnar Weman: *Liturgi i Svenska kyrkan I ord och bild från då och nu*, s. 240. Artos&Norma bokförlag, 2020. ISBN 978-91-7777-101-2. Ruots.
5. ↑  Apostolic Constitutions, Book VIII, XXIX

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Akkomodaatio** merkitsee lähetystyöstä puhuttaessa paikalliseen kulttuuriin sopeutumista. 

Akkommodaatio oli tärkeä osa varsinkin jesuiittojen käännytystyötä, ja he sovelsivatkin akkomodaation perusteita käännyttämiensä kulttuurien parissa. Tällainen mukautuminen ei kuitenkaan saanut yksinomaan ihastunutta vastaanottoa kristikunnassa. Jyrkkää vastustusta ilmeni dominikaanien ja fransiskaanien taholta. Nämä pitivät jesuiittojen toimintaa "pakanuuteen sopeutumisena" ja siten paholaisen palvontana. Edes jesuiittaveljeskunta ei ollut yksimielinen toimintansa oikeutuksesta. Akkommodaation tuomitseva päätös saatiin paavilta vuonna 1704, ja ei-kristilliset riitit saivat lopullisen hylkäyksen 1744. Muutos kirkon kantaan annettiin vasta 1938 akkomodaation hyväksi.

Yksi konkreettinen esimerkki akkomodaation soveltamisesta käytännössä oli jesuiittasaarnaaja Matteo Riccin toiminta Kiinassa: hän pukeutui kuin kiinalainen, eli kiinalaisen tavoin ja kasvatti itselleen pitkät kynnet kuin kiinalaisilla ylimyksillä oli tapana. Ricci pyrki myös parhaansa mukaan löytämään yhtäläisyyksiä kiinalaisesta filosofiasta ja kristinuskosta. Toinen esimerkki on Etelä-Amerikasta, missä jesuiittojen toiminta noudatti akkommodaation periaatteita. Esimerkiksi Jumalaa tarkoittavana käsitteenä käytettiin *tupán* -nimistä ukkoshenkeä. Samoin vaikkapa suitsukekäytännön osalta suitsukkeet korvattiin paikallisella anguaypuulla, minkä lisäksi Jeesus apostoleineen esitettiin maalauksissa intiaaneina – lukuun ottamatta espanjalaiseksi maalattua Juudasta.

Lähteet
-------

1. 1 2  *Kristinuskon historia 2000: Uskonpuhdistuksesta nykyaikaan*. Weilin+Göös, 1999. ISBN 951-35-6515-7. , s. 108
2. 1 2  *Kristinuskon historia 2000: Uskonpuhdistuksesta nykyaikaan* s. 109
**GS Demons** on 2002 perustettu helsinkiläinen amerikkalaisen jalkapallon seura, joka pelaa 1. divisioonassa. Joukkueen värit ovat punainen, sininen ja valkoinen. Kotiottelunsa seura pelaa Helsingin Velodromilla Käpylässä. Demons toimi perustamisestaan lähtien osana Golden Spirit ry:tä, joka on helsinkiläinen cheerleadingiin ja amerikkalaiseen jalkapalloon erikoistunut urheiluseura. Vuonna seuran 2008 miesten edustusjoukkue siirtyi kuitenkin osaksi Espoo Devils ry:tä, jonka junioreja miehet ovat valmentaneet jo vuosia. Naisten joukkue toimii edelleen Golden Spirit ry:n suojissa.

Historia
--------

GS Demons on menestynyt amerikkalaisen jalkapallon 1. divisioonassa varsin hyvin. Tulokaskaudellaan vuonna 2002 joukkue ylsi välieriin saakka ja heti seuraavalla kaudella 2003 joukkue voitti Spagettimaljan häviämättä kauden aikana kertaakaan. Voittoputki jatkui yli kolme vuotta sisältäen kolme Spagettimaljan voittoa. Myös vuonna 2006 joukkue pelasi Spagettimaljafinaalissa. Vuonna 2008 miesten joukkue muutti Espoo Devilsin organisaation jatkeeksi, jolloin seurassa on kokonainen ketju junioreista miesten joukkueeseen.

Vuonna 2013 suomessa pidetyissä naisten amerikkalaisen jalkapallon MM-kisoissa oli joukkue hyvin vahvasti edustettuna. Suomen maajoukkueeseen pääsi peräti 13 naista Lady Demonsin puolelta.

Sijoitukset
-----------

### Miesten joukkue

* 2002 – 1. divisioona, 4. sija
* 2003 – 1. divisioona, 1. sija
* 2004 – 1. divisioona, 1. sija
* 2005 – 1. divisioona, 1. sija
* 2006 – 1. divisioona, 2. sija
* 2007 – 1. divisioona, 5. sija

### Naisten joukkue

* 2000 – SM-sarja, 2. sija
* 2001 – SM-sarja, 1. sija
* 2002 – SM-sarja, 4. sija
* 2003 – SM-sarja, 2. sija
* 2004 – SM-sarja, 1. sija
* 2005 – SM-sarja, 1. sija
* 2006 – SM-sarja, 2. sija
* 2007 – SM-sarja, 2. sija
* 2008 – SM-sarja, 1. sija
* 2009 – SM-sarja, 1. sija
* 2010 – SM-sarja, 1. sija
* 2011 – SM-sarja, 2. sija
* 2012 - SM-sarja, 2. sija
* 2013 - SM-sarja, 1. sija
* 2014 - SM-sarja, 1. sija
* 2015 - SM-sarja, 1. sija

Aiheesta muualla
----------------

* Seuran kotisivut
* Espoo Devilsin kotisivut (Arkistoitu – Internet Archive)

|  |  |  |  |  |
| --- | --- | --- | --- | --- |
| 

| * n
* k
* m
Naisten Vaahteraliigan mestarit |
| --- |
|  |
| Voittajat | 
* 2008: GS Demons
* 2009: GS Demons
* 2010: GS Demons
* 2011: Roosters
* 2012: Oulu Northern Lights
* 2013: GS Demons
* 2014: GS Demons
* 2015: GS Demons
* 2016: Roosters
* 2017: Wolverines
* 2018: Wolverines
* 2019: Wolverines
* 2020: Wolverines
* 2021: Turku Trojans
* 2022: Turku Trojans
* 2023: Turku Trojans

 |

 |
**Maailman shakkiliitto** eli **Fédération Internationale des Échecs** on kansainvälinen järjestö, joka yhdistää monia erilaisia shakkijärjestöjä ympäri maailmaa. Sen nimenä käytetään yleensä sen ranskankielisen nimen lyhennettä **FIDE**.

FIDE perustettiin Pariisissa 20. heinäkuuta 1924. Sen latinankielinen motto on *Gens una sumus*, joka tavallisesti suomennetaan "Olemme yhtä perhettä" tai "Olemme yhtä kansaa". FIDEn presidenttinä on vuodesta 2018 ollut venäläinen Arkadi Dvorkovitš.

Historia
--------

FIDEllä ei ollut alkuaikoinaan juurikaan vaikutusvaltaa.*lähde?* Tämä johtui suurimmaksi osaksi siitä, että Neuvostoliitto kieltäytyi liittymästä FIDEn jäseneksi, koska se katsoi shakin ja politiikan olevan vahvasti kytköksissä toisiinsa. Suuri muutos tapahtui, kun shakin maailmanmestari Aleksandr Alehin kuoli vuonna 1946. FIDE organisoi tällöin turnauksen, jonka piti selvittää kuka olisi seuraava shakin maailmanmestari. Neuvostoliitto liittyi tällöin FIDEn jäseneksi osallistuakseen tähän turnaukseen. Turnaus järjestettiin vuonna 1948, ja sen voitti Mihail Botvinnik.

Vuoden 1948 shakin maailmanmestaruusturnauksesta lähtien vuoteen 1993 asti FIDE oli ainoa keskusjärjestö, joka järjesti mestaruuskisoja.

FIDEn toiminta
--------------

FIDEn tärkeimpiä tehtäviä on organisoida shakin maailmanmestaruusottelut ja shakkiolympialaiset. FIDE laskee myös pelaajien ELO-luvut, määrittelee shakin sääntöjä, julkaisee parhaita shakkipulmia (*FIDE Albums*) ja myöntää ansioituneille pelaajille eriarvoisia titteleitä (FIDE-mestari, kansainvälinen mestari, suurmestari).

Suurimmissa shakkiturnauksissa käytetään lähes poikkeuksetta FIDEn sääntöjä. FIDE järjestää omia kilpailuja myös junioreille ja naisille.

FIDEn presidentit
-----------------

* 1924–1949 Alexander Rueb
* 1949–1970 Folke Rogard
* 1970–1978 Max Euwe
* 1978–1982 Fridrik Olafsson
* 1982–1995 Florencio Campomanes
* 1995–2018 Kirsan Iljumžinov
* 2018– Arkadi Dvorkovitš

Lähteet
-------

1. ↑
2. ↑  Kirjeshakki 4/2007 s. 30 ja 43.

Aiheesta muualla
----------------

* FIDEn viralliset sivut (englanniksi)
**New Tang Dynasty Television** (kiin.: 新唐人電視台; pinyin: *Xīntángrén Diànshìtái*) on New Yorkista käsin toimiva televisiokanava, jonka on perustanut joukko Falun Gongin kannattajia. Kanavan taustayhtiönä on Epoch Media Group, joka omistaa myös *The Epoch Times* -lehden.

Kanava on perustettu New Yorkissa vuonna 2001 ja sen nimi viittaa tang-dynastiaan, jota pidetään yhtenä kiinalaisen sivilisaation ja hengellisyyden kultakautena. Kanava on rekisteröity voittoa tavoittelemattomaksi ja suurin osa sen varoista tulee Falun Gongin jäsenten tekemistä lahjoituksista. Vuoden 2017 kanavan tuotto oli 18 miljoonaa dollaria Yhdysvaltain veroviranomaisten mukaan.

Lähteet
-------

1. 1 2  Trump, QAnon and an impending judgment day: Behind the Facebook-fueled rise of The Epoch Times *NBC News*. Viitattu 7.2.2022. (englanniksi)
2. ↑  About Us  2022. NTD Television.  Arkistoitu 7.2.2022. Viitattu 7.2.2022. (englanniksi)
3. ↑  TV channel trying to change China from New York *Reuters*.  17.3.2011. Viitattu 7.2.2022. (englanniksi)
**Venezuelan kriisi** oli 1800-luvun lopulla tapahtunut kansainvälinen kriisi, joka liittyi rajanvetoon brittien siirtomaan Guayanan ja Venezuelan välillä. Yhdysvallat asettui tukemaan Venezuelaa Monroen opin mukaisesti.

Guayana oli brittien ainoa siirtomaa Etelä-Amerikassa. Britit olivat saaneet sen 1814 Alankomaiden kanssa tehdyn sopimuksen seurauksena.
Sen länsiraja oli arvotonta viidakkoa. Tästä huolimatta Venezuela väitti brittien vuoden 1841 rajalinjauksen, ns. Schomburgkin linjan (komissaari Robert Schomburgkin mukaan), vievän heiltä heidän ominaan pitämiään maita. Venezuelan mukaan sen raja ulottui Essequibo-joelle, mikä käsitti 2/3 Guayanan alueesta. Kun alueelta löytyi kultaa, Iso-Britannia ulotti vaatimuksensa vieläkin kauemmas ja vaati 33 000 neliömailia Schomburgkin linjan länsipuolelta. Venezuela katkaisi diplomaattiset suhteet Britanniaan 1876 ja pyysi Yhdysvalloilta apua. Presidentti Grover Cleveland ulkoministeri Thomas F. Bayard aloitti neuvottelut*milloin?*, mutta asia jäi ratkaisematta.

Vuonna 1895 Yhdysvaltain ulkoministeri Richard Olney tulkitsi Monroen doktriinia laajemmin ja vaati välitystä. Pääministeri Robert Salisbury myöntyi luopumaan osasta alueesta, mutta kieltäytyi luovuttamasta brittiläisiä asutuksia. Presidentti Cleveland julisti 17. joulukuuta 1895 kongressille, että oli Yhdysvaltain velvollisuus vetää raja ja vastustaa Britannian aggressiota määrätyn rajalinjan yli. Kongressi tuki presidenttiä ja sodastakin puhuttiin, mutta kumpikaan maa ei ollut siihen oikein halukas. Tuolloin Euroopan tilanteen ja Etelä-Afrikan buurien vaivaama Salisbury tunnusti Yhdysvaltain oikeuden, ja uusi raja vedettiin 1899 välimiesmenettelyn jälkeen Schomburgkin linjaa pitkin, jolloin se edelleen suosi Britanniaa.

Lähteet
-------

* Venezuela Boundary Dispute The Columbia Encyclopedia, Sixth Edition. 2001-05.
* Venezuela Boundary Dispute, 1895–1899, Milestones: 1866–1898, history.state.gov
Afganistanin poliisin tunnus englanninkielisin tekstein.
Afganistanin poliisin lippu englanninkielisin tekstein.
Ammattiin valmistuvia afganistanilaisia poliiseja.
**Afganistanin poliisi** (pašt. ‏د افغانستان ملي پولیس‎, *Dë Afǧānestãn melli polis*, pers. ‏پلیس ملی افغانستان‎, *Polis melli Afğânestân*) koostuu 97 000 poliisista, joista naisia on noin 500. Poliisilta puuttuvat kaikki länsimaisen poliisin henkirikoksen tutkinnassa käytettävät perustyökalut, kuten DNA-tutkimus, nauhurit. Maaseudulla poliisiasemilla ei ole sähköä. Työ kuuluu Afganistanin vaarallisimpiin ammatteihin, eikä poliisiin luoteta. Poliisin palkka on noin 80 dollaria kuussa.

Afganistanin poliisit ovat usein luku- ja kirjoitustaidottomia, huumeriippuvaisia ja lahjottavia. Suurella osalla ei ole minkäänlaista koulutusta. Tutkinta perustuu rikospaikalla tehtyyn haastatteluun ja huhuihin. Aikaa tutkintaan on kolme päivää.

Poliisin toimintaa ollaan jälleenrakentamassa, ja poliiseja koulutetaan ulkomailla, muun muassa Suomessa on ollut koulutettavia EUPOLin ja Kriisinhallintakeskuksen koulutuksessa.

Lähteet
-------

1. 1 2 3  Hanna Leivonniemi, Isänmaan toivot, Suomen kuvalehti, 23, 11.2.2010

Aiheesta muualla
----------------

* Kuvia tai muita tiedostoja aiheesta **Afganistanin poliisi** Wikimedia Commonsissa
**Mikael Strukel** (1851–1923) oli itävaltalaissyntyinen insinööri ja teknillinen kirjailija ja Helsingin Polyteknillisen opiston opettaja ja sittemmin Teknillisen korkeakoulun professori.

Strukel suoritti insinööritutkinnon Wienin teknillisessä korkeakoulussa. Hän oli vuodesta 1879 Helsingin Polyteknilliseen opiston graafisen statiikan ja rautatierakennuksen opettaja ja vuodesta 1880 tie-, vesi- ja sillanrakennuksen opettaja. Kun opisto muuttui Teknilliseksi korkeakouluksi, Strukel siirtyi siihen sillanrakennuksen ja rakennuskonstruktioiden statiikan professoriksi. Hän erosi 1913 täysinpalvelleena.

Strukelin suorittamia käytännön töitä ovat piirustukset 80 metrin pituiseen rautaiseen maantiesiltaan Oulujoen Ammänhaaran yli. Julkaisuja ovat laaja saksankielinen oppikirja insinööritieteissä, *Der Grundbau* (2. p. 1906), *Der Wasserbau* (I-–IV 1900-1904). *Der Briiekenbau* (I, II 1911–1913) sekä lisäksi kirjoituksia *Tekniska föreningens i Finland förhandlingarissa* ja saksalaisissa tekniikan alan aikakauslehdissä.

Lähteet
-------

1. ↑  Strukel, Mikael, *Pieni tietosanakirja*, osa IV, palsta 330. Helsinki: Otava 1928
2. 1 2 3  Strukel, Mikael, *Tietosanakirja*. Osa 9, palsta 89. Tietosanakirja-osakeyhtiö 1917
**Finn Paul Mattsson** (s. 8. tammikuuta 1926 Suoniemi) on suomalainen eläköitynyt yrittäjä ja yritysjohtaja, joka on saanut teollisuusneuvoksen arvonimen.

Mattsson syntyi isännöitsijä Paul Fredrik Mattssonin ja Martta Matilda Kauniston perheeseen ja avioitui 1949 sosionomi Ilmi Kaarina Rautalinin kanssa. Hän kävi kolme luokkaa Tampereen klassillista lyseota 1938–1941 ja suoritti Teknillinen kirjeoppilaitos Tietomiehen vahvavirtateknikon tutkinnon kirjetentit 1948 ja 1950.

Mattsson oli Oy Rouhiala Ab:n sähkötyöntekijä 1942–1943, Kouvolan kauppalan sähkölaitoksen sähkötyöntekijä 1943, Oy Siuronkoski Ab:n palveluksessa 1943, Kolsi Oy:n palveluksessa 1943–1944 ja uudelleen Oy Siuronkoski Ab:lla sähköasentaja ja työnvalvoja 1946–1959. Automatiikka-Asentajat Mattsson & K:neiden, sittemmin Automatiikka-Asentajat Mattsson Ky ja vuodesta 1971 Automatiikka-Asentajat Oy, yhtiömies, osakas ja toimitusjohtaja Mattsson oli 1960–1985 ja Instrumentointi Oy:n perustajaosakas ja toimitusjohtaja 1970–1987 ja hallituksen puheenjohtaja 1987–1999. Teollisuusneuvoksen arvonimen Mattsson sai 1996.

Finn Mattsonin jälkeen hänen perustamansa ja Instrumentoinnista Instaksi nimensä muuttaneen perheyrityksen johtoon siirtyi hänen poikansa, myös jääkiekkomaalivahtina tunnetuksi tullut Markus Mattsson. Hän on isänsä tavoin saanut teolllisuusneuvoksen arvonimen.

Lähteet
-------

1. 1 2 3  Reunamäki, Ilmari: Teollisuusneuvos Finn Mattsson (1926–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 7.12.2023.
2. ↑  Nimitykset. *Helsingin Sanomat*, 11.1.1988, s. 26.
3. ↑  Tampere on ja pysyy yrityksen kotina.  *Aamulehti*, 2.10.2020, nro 270, s. 12. Kansalliskirjasto. Viitattu 7.12.2023.  (ei-vapaa)
**Alexina Louie** (s. 1949 Vancouver) on kanadalainen säveltäjä. Hän on yksi maansa esitetyimmistä säveltäjistä. Hän aloitti pianonsoiton opintonsa seitsemän vuoden iässä, ja hänen opettajiensa joukossa olivat Cortland Hultberg, Robert Erickson ja Pauline Oliveros. Hän suoritti opintojaan sekä Kanadassa että Yhdysvaltain Kaliforniassa.

Louiella on kiinalaista taustaa, ja hän yhdistelee persoonallisessa tyylissään lännen ja idän vaikutteita. Hänen teostensa joukossa ovat *O Magnum Mysterium: In Memoriam Glenn Gould*, jonka esitti vuonna 1993  ja seuraavana vuonna Leonard Slatkinin johtama St. Louisin sinfoniaorkesteri, sekä tunnin kestoinen *Gallery Fanfares, Arias and Interludes*, joka myös kantaesitettiin vuonna 1993.

Louie on saanut monia palkintoja ja tunnustuksia, kuten vuonna 1988 Juno-palkinnon parhaasta klassisesta sävellyksestä (teoksesta *Songs of Paradise*). Vuonna 1986 eli kanadalaisen musiikin kansainvälisenä juhlavuotena Kanadan musiikkineuvosto nimesi Louien vuoden säveltäjäksi. Louie on ollut aktiivinen myös nykytaidemusiikin arvostuksen edistämistyössä.

Lähteet
-------

1. 1 2 3  Canadian Music Centre: Alexina Louie (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* BRAHMS
* MusicBrainz

 |
|  |
| Muut | 
* Europeana
* SNAC

 |

 |
**SLDRAM** kilpaili RDRAM:n muististandardin kanssa ja onnistui olemaan suorituskykyisempi. SLDRAM:n kehitettiin 1990-luvulla SLDRAM Consortium (myöhemmin SLDRAM Inc ja Advanced Memory International) toimeasta, joka koostui noin 20 DRAM ja komponenttivalmistajan ryhmästä, jonka tavoitteena oli suunnitella suuren muistikapasiteetin omaavan DRAM-piirin mahdollisimman halvalla. Avoimen standardin ansiosta SLDRAM oli halvempaa ja ei vaatinut lisenssimaksuja. 

SLDRAM-piirin suunnittelussa hyödynnettiin osaksi vanhaa RAM-teknologiaa, joten sen tuomat uudistukset muistipiireihin eivät olleet aivan niin radikaaleja kuin RDRAM:n. SLDRAM pystyy operoimaan nopeammalla 200 MHz:n väylällä kuin perus-SDRAM. Kuten DDR-SDRAM, tämäkin muisti operoi kahdesti kellosignaalin ajanjaksoissa. Spesifikaatio vaatii 64-bittistä väylää, joka toimii 200 MHz, 300 MHz, tai 400 MHz kellotaajuudella. Kuten nykyajan DDR SDRAM, SLDRAM toimii kahdenkertaisella tiedonsiirtonopeudella, jonka tehollinen nopeus on 400 MT/s, 600 MT/s tai 800 MT/s. 

Merkittävä puute spesifikaatiosta oli yksittäisten tavujen kirjoituksen puute, koska muisti oli suunniteltu järjestelmiin, joissa on väli- ja ECC-muistia (virhekorjaavaa muistia), jotka kirjoittavat aina välimuistirivin moninkertaisena. 

Verrattaessa RDRAM:iin SLDRAM:lla oli monia etuja. Kellotaajuuden ollessa pienempi kuin RDRAM:lla häiriöiden merkitys tuli pienemmäksi ja lisäksi sen viive saatiin pienemmäksi. 

Lähteet 

pcmag sldram

Katso myös
----------

* DRAM
* SDRAM (nykyinen käytössä oleva)
* Synchronous dynamic random-access memory
* RDRAM
* SRAM